**ИЗВЕШТАЈ О РАДУ КОМУНАЛНЕ ИНСПЕКЦИЈЕ**

**Извештајни период 2020.година**

**Надлежност комуналног инспектора**

Комунални инспектор обавља послове инспекцијског надзора и то: врши надзор код јавних комуналних предузећа, радних људи који самостално обављају привредне и друштвене делатности и друге послове личним радом и средствима у својини грађана, надзор над снабдевањем града водом, одржавањем и експлоатацијом градске канализације, надзор над пречишћавањем и одвођењем отпадних вода, надзор над сакупљањем, изношењем и депоновањем смећа и других отпадака, над одржавањем комуналних објеката и зелених површина и заштите комуналних објеката и зелених површина, надзор над одржавањем јавне расвете, над одржавањем и уређивањем гробља, над снабдевањем града топлотном енергијом и над одржавањем објеката за производњу и испоруку топлотне енергије, надзор над одржавањем споменика и свих културно-историјских заоставштина, надзор над применом мера, заштите од буке у стамбеним, занатским и комуналним објектима, и врши друге послове у складу са законом и на закону заснованим прописима, као и врши друге послове које му повери начелник Одељења и начелник Општинске управе.

**Прописи по којима поступа комунални инспектор**

- Закон о инспекцијском надзору

- Закон о општем управном поступку

-Закон о комуналним делатностима

- Одлукa о комуналном инспекцијском надзору

- Одлука о комуналним делатностима на територији Општине Љиг

-Одлука о снабдевању водом за пиће

- Одлука о пречишћавању и одвођењу атмосферских и отпадних вода

- Одлука о одржавању чистоће на површинама јавне намене

- Одлука о одржавању јавних зелених површина

- Одлука о управљању комуналним отпадом на територији општине Љиг

- Одлука о општем кућном реду у стамбеним и стамбено-пословним зградама на територији   
 општине Љиг

- Одлука о условима и начину снабдевања топлотном енергијом

- Одлука о пијацама

-Одлука о радном времену

-Одлука о условима за држање домаћих и егзотичних животиња на територији општине Љи

- Одлука о обављању делатности зоохигијене

- Одлуку о управљањујавнимпаркиралиштима

- Одлука о управљању гробљима и сахрањивању

- Одлука о погребним делатностима

- Одлукао накнадама за коришћење јавних површина за територију општине Љиг

- Одлука о обављању делатности обезбеђивања јавног осветљења

- Одлука о димничарскимуслугама

-Правилник о начину држања паса који могу представљати опасност по околину

**Спровођење инспекцијског надзора**

Инспекцијски надзор у 2020. години су обављала 2 (два) комунална инспектора, од којих је један са академским звањем магистра наука а други са вишом спремом. Током инспекцијког надзора, комунални инспектори су се придржавали законских процедура уз обавезно попуњавање контролних листа и изводили активности у складу са Планом инспекцијског надзора за текућу годину.

Комунални инспектори су благовремено и одговорно поступали у спровођењу Закона о инспекцијском надзору.

**Активности у оквиру процеса инспекцијског надзора**

Почетком извештајног периода написано је и уручено преко 80(осамдесет) наредби за уклањање снега и леда са јавних површина као и 20 (двадесет) наредби и решења за уклањање лагерованог материјала на јавним површинама током целе године.

У току зимског извештајног периода комунална инспекција је контролисала издату наредбу о уклањању снега и леда са јавних површина и тротоара, што је имало позитивног ефекта и смањило фактор ризика од нежељених дешавања. У току посматраног периода контролисана је и недозвољена продаја на јавним површинама, свим прекршиоцима су достављена решења под претњом подношења прекршајних пријава.

Комунална инспекција је и у овом извештајном периоду вршила контролну и саветодавну улогу приликомспровођења неопходних Законом предвиђених активности у регистрованим стамбеним заједницамашто се одразило на веома добру сарадњу са изабраним управитељима истих.

Током пролећног и летњег периода инспекција је извршила и контролу привременог заузећа јавних површина, приликом чега су службе за финансије и локалну пореску евиденцију издале решења за наплату, према важећем тарифнику и општинској одлуци, чиме је ризик фактора непланског заузећа превентивно спуштен на најнижи могући ниво.

У анализираном интервалу у сарадњи са СЗР“Хигијена-Томић“ из Лајковца организоване су акције хватања и уклањања паса луталица. Након уклањања паса луталица са јавних површина, фактор ризика од напада и уједа паса луталица је пао на испод 50%, што је добар резултат имајући у виду да су средства која треба да буду исплаћена по основу штета и нежељених последица још увек веома висока, а на шта би се превентивним деловањем и перманентном едукацијом грађана могло утицати.

Чланом 46. Закона о ветеринарству, обавеза сваке општинске управе на територији Републике Србије је да на позив грађана и самоиницијативно врши попис и констатовање угинућа домаћих животиња, и у сарадњи са овлашћеном зоохигијенском службом одвози лешеве у кафилерију у Ћуприју. На овим пословима такође је била ангажована комунална инспекција, чијим активностима је могућност ширења заразних болести и других непосредних последица као и фактор ризика, сведен на најнижи могући ниво.

Од укупно наведеног броја обрађених предмета, против решења комуналне инспекције, поднете су жалбе другостепеном органу (О.В.) и то4 (четири), од којих су за свих четири потврђена решења.

Свакаредовна, ванредна или саветодавна инспекцијска контрола захтевала је присутност инспектора на лицу места, и то за неке случајеве по више пута, што говори и о броју надзора ове инспекције.

У предметном извештајном периоду, поднето је и 5 (пет) прекршајних пријава код Судије за прекршаје, које су благовремено решене или су у поступку решавања.

Потребно је напоменути да је према налогу Начелнице за инспекцијске послове, током 2020. године вршена планирана контрола активности у ЈКП „Комуналац“ из Љига, приликом чега су уручена решења о доношењу, усвајању и спровођењу неопходних аката прописаних општинским одлукама, што би могло да умањи фактор ризика и доведе до побољшања резултата рада истог предузећа у наредној календарској години.

Потребно је истаћи да је Комунална инспекција током 2020. године учествовала у заједничком надзору спровођења противепидемијских мера,а у вези сузбијања заразне болести COVID 19, док је крајем извештајног периода након успешно завршене онлајн-обуке, кренула и у самостални надзор контроле истих мера.

**Врста и бројинспекцијскихнадзора и бројдонетихаката**

**Табела 1 : Врста и број инспекцијских надзора по месецима**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Врста  Надзора | I | II | III | IV | V | VI | VII | VIII | IX | X | XI | XII |
| Редовни | 5 | 5 | 4 | 5 | 4 | 5 | 5 | 5 | 5 | 15 | 20 | 25 |
| Ванредни | 14 | 12 | 13 | 12 | 13 | 12 | 12 | 14 | 13 | 11 | 14 | 14 |
| Саветодавни | 4 | 3 | 4 | 5 | 4 | 5 | 5 | 5 | 4 | 4 | 10 | 11 |
| Укупно | 23 | 20 | 21 | 22 | 21 | 22 | 22 | 24 | 22 | 30 | 44 | 50 |

Комунални инспектори су током 2020.године извршили 103 редовна надзора, 154 ванредна по поднетим представкама грађана или захтевима надзираних субјеката, као и 64 саветодавна обиласка.

**Табела 2 : Приказ броја донетих аката**

|  |  |  |  |  |  |  |
| --- | --- | --- | --- | --- | --- | --- |
| Број | | | | | | |
| Назив  инспекције | предмета | надзора | решења | дописа | забране | прекршајних  пријава |
| Комунална  инспекција | 196 | 321 | 54 | 23 | 115 | 5 |

**Остварени резултати**

Комунална инспекција је:

- Приликом решавања свих предмета поступала по Закону о општем управном поступку;

- У свом раду имала врло добру сарадњу са свим другим инспекцијама као и са МУП-ом   
ОУП Љиг, имајући у виду контролу рада угоститељских објеката и асистенцију приликом

спречавања недозвољене продаје на јавним површинама;

- Учествовала у припреми привредно туристичке манифестације „Косидба на Рајцу“, као и у  
организацији свих других активности на нивоу Општине;

-И у протеклој 2020. години имала сарадњу са месним заједницама , али је потребно радити  
на успостављању далеко веће сарадње, односно на едукацији изабраних људи у истим;  
**-**У прописаном року,у склaду са Законом о инспекцијском надзору донела План инспекцијског надзора за 2021. годину;

**-** И овом извештајном периоду константно вршила контролу Одлуке о одржавању чистоће на   
 површинама јавне намене, Одлуке о одржавању јавних зелених површина, Одлуке о   
снабдевању водом за пиће, Одлуке о пречишћавању и одвођењу атмосферских и отпадних   
вода, Одлуке о условима и начину снабдевања топлотном енергијом, као и контролу   
спровођења Одлуке о пијацама, а што се све директно или индиректно односило на контролу   
рада јавног комуналног предузећа, чиме је ризик од нежељених дешавања и евентуалних   
последица код не спровођењасвих донесених општинских одлука сведен на најнижи могући   
ниво.

- Може се констатовати да су нове Одлуке које су усвојене крајем 2019. Године и   
током 2020.године имплементиране и примењиване у протеклом извештајном периду,у   
извесној мери допринеле ефикаснијем функционисању и спровођењу законске регулативе као   
и да се ефекти од иновиране подзаконске регулативе тек очекују.

Комунални инспектори

Мр. Драган Стевановић

Милош Матијевић